CELEX: 31988R2674
Language: el
Date: 1988-08-29 00:00:00
Title: Κανονισμός (ΕΟΚ) αριθ. 2674/88 της Επιτροπής της 29ης Αυγούστου 1988 για την τροποποίηση του κανονισμού (ΕΟΚ) αριθ. 2329/85 σχετικά με τις λεπτομέρειες εφαρμογής ειδικών μέτρων για τους σπόρους σόγιας

Avis juridique important

|

31988R2674

Κανονισμός (ΕΟΚ) αριθ. 2674/88 της Επιτροπής της 29ης Αυγούστου 1988 για την τροποποίηση του κανονισμού (ΕΟΚ) αριθ. 2329/85 σχετικά με τις λεπτομέρειες εφαρμογής ειδικών μέτρων για τους σπόρους σόγιας  

Επίσημη Εφημερίδα αριθ. L 239 της 30/08/1988 σ. 0019 - 0019

***** ΚΑΝΟΝΙΣΜΟΣ (ΕΟΚ) αριθ. 2674/88 ΤΗΣ ΕΠΙΤΡΟΠΗΣ  της 29ης Αυγούστου 1988  για την τροποποίηση του κανονισμού (ΕΟΚ) αριθ. 2329/85 σχετικά με τις λεπτομέρειες εφαρμογής ειδικών μέτρων για τους σπόρους σόγιας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1491/85 του Συμβουλίου της 23ης Μαΐου 1985 για την πρόβλεψη ειδικών μέτρων για τους σπόρους σόγιας (1), όπως τροποποιήθηκε τελευταία από τον κανονισμό (ΕΟΚ) αριθ. 2217/88 (2), και ιδίως το άρθρο 2 παράγραφος 8 και το άρθρο 3 τρίτο εδάφιο,  Εκτιμώντας:  ότι το άρθρο 1 του κανονισμού (ΕΟΚ) αριθ. 2329/85 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2867/87 (4), προβλέπει ότι ο προσδιορισμός της τιμής της διεθνούς αγοράς των εν λόγω σπόρων πραγματοποιείται δύο φορές το μήνα· ότι το άρθρο 11 του εν λόγω κανονισμού προβλέπει ότι η ενίσχυση που ισχύει για την περίοδο εμπορίας καθορίζεται με την ίδια συχνότητα·  ότι η κατάσταση στη διεθνή αγορά είναι τέτοια ώστε να αποδεικνύεται ανεπαρκής ο προσδιορισμός της τιμής δύο φορές το μήνα αν πρέπει να ληφθεί πλήρως υπόψη η εξέλιξη των τιμών· ότι πρέπει επομένως να προβλεφθεί η δυνατότητα ενός πιο συχνού προσδιορισμού· ότι πρέπει επομένως να τροποποιηθεί ο κανονισμός (ΕΟΚ) αριθ. 2329/85·  ότι τα μέτρα που προβλέπει ο παρών κανονισμός είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2329/85 τροποποιείται ως ακολούθως:  1. Το άρθρο 1 πρώτο εδάφιο αντικαθίσταται από το ακόλουθο κείμενο:  «Η τιμή της διεθνούς αγοράς των σπόρων σόγιας προσδιορίζεται τουλάχιστον δύο φορές το μήνα».  2. Το άρθρο 11 παράγραφος 1 αντικαθίσταται από το ακόλουθο κείμενο:  «1. Η ενίσχυση καθορίζεται τόσο συχνά όσο το απαιτεί η κατάσταση της αγοράς και κατά τρόπο που να εξασφαλίζεται η εφαρμογή της τουλάχιστον δύο φορές το μήνα, εκ των οποίων μία φορά από την πρώτη ημέρα κάθε μήνα».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 29 Αυγούστου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 151 της 20. 6. 1985, σ. 15.  (2) ΕΕ αριθ. L 197 της 26. 7. 1988, σ. 11.  (3) ΕΕ αριθ. L 218 της 15. 8. 1985, σ. 16.  (4) ΕΕ αριθ. L 273 της 26. 9. 1987, σ. 13.